
2015 m. birželio mėn. buvo sušaukta septyniolika Seimo plenarinių posėdžių, kuriuose vyko iš anksto numatyti balsavimai. Šiuose posėdžiuose nedalyvavo nuo 6 iki 32 Seimo narių, vidutiniškai – 18.
Birželio mėnesį į užsienio komandiruotes ir išvykas buvo išvykę 58 Seimo nariai. 56 kartus Seimo valdyba Seimo narius buvo išsiuntusi į komandiruotes ir 2 kartus Seimo nariams buvo leista vykti į užsienio keliones. 29 Seimo nariai į komandiruotes ar užsienio keliones buvo išvykę Seimo plenarinių posėdžių metu.
[bookmark: _GoBack]Birželio mėnesį 6 iš 17 Seimo plenarinių posėdžių, kuriuose vyko iš anksto numatyti balsavimai, praleido ir nenurodė nedalyvavimo priežasties Seimo narė Agnė Bilotaitė, po 5 posėdžius – Seimo nariai Remigijus Ačas, Gediminas Jakavonis, Gintaras Tamošiūnas, po 4 posėdžius praleido ir nenurodė nedalyvavimo priežasties Seimo nariai Audronius Ažubalis ir Egidijus Vareikis, po tris posėdžius – Seimo nariai Bronius Bradauskas, Orinta Leiputė, Marija Aušrinė Pavilionienė, Domas Petrulis, Valerijus Simulikas, Gintaras Steponavičius, Jolita Vaickienė, po du posėdžius praleido ir nenurodė nedalyvavimo priežasties Seimo nariai Viktoras Fiodorovas, Šarūnas Gustainis, Zbignevas Jedinskis, Michalas Mackevičius, Artūras Skardžius, po vieną posėdį – Seimo nariai Rimantas Jonas Dagys, Kęstutis Daukšys, Vytautas Gapšys, Eugenijus Gentvilas, Povilas Gylys, Kęstutis Glaveckas, Rasa Juknevičienė, Dainius Kreivys, Dalia Kuodytė, Raimundas Markauskas, Arvydas Mockus, Artūras Paulauskas, Darius Petrošius, Juras Požela, Irina Rozova, Julius Sabatauskas, Algimantas Salamakinas, Paulius Saudargas, Kazys Starkevičius, Irena Šiaulienė, Rita Tamašūnienė, Valdas Vasiliauskas, Arvydas Vidžiūnas, Emanuelis Zingeris.
Pagal komitetų pirmininkų pateiktą informaciją Europos reikalų komitete birželio mėnesį vyko septyni posėdžiai, iš kurių tris be svarbios pateisinamos priežasties praleido Seimo narys Audronius Ažubalis, po du posėdžius praleido Seimo nariai Kęstutis Masiulis, Domas Petrulis, Valerijus Simulikas, po vieną posėdį – Seimo nariai Vilija Aleknaitė Abramikienė, Benediktas Juodka, Andrius Mazuronis, Giedrė Purvaneckienė, Emanuelis Zingeris, Zita Žvikienė.
Ekonomikos komitete birželio mėnesį vyko 6 posėdžiai, iš kurių tris be svarbios pateisinamos priežasties praleido Seimo narys Šarūnas Gustainis, po vieną posėdį – Seimo nariai Kęstutis Daukšys, Sergejus Dmitrijevas, Dainius Kreivys, Jurgis Razma. 
Pagal komisijų pirmininkų pateiktą informaciją Jaunimo ir sporto komisijoje birželio mėnesį vyko 1 posėdis, kurį be svarbios pateisinamos priežasties praleido Seimo narys Arvydas Vidžiūnas.
Peticijų komisijoje birželio mėnesį vyko trys posėdžiai, iš kurių vieną be svarbios pateisinamos priežasties praleido Seimo narys Vytautas Kamblevičius.
Antikorupcijos komisijoje birželio mėnesį vyko du komisijos posėdžiai, iš kurių du be pateisinamos priežasties praleido Seimo nariai Bronius Bradauskas, Artūras Paulauskas, Valdas Vasiliauskas, po vieną – Seimo nariai Arūnas Dudėnas, Edmundas Jonyla, Jonas Kondrotas, Audrius Nakas, Antanas Nesteckis, Jurgis Razma, Ričardas Sargūnas. 
Vadovaudamiesi Lietuvos Respublikos Seimo statuto 11 straipsnio 6 dalies, 151  straipsnio 1 dalies nuostatomis pranešame:
1. 2015 m. birželio mėnesį Seimo narys Arvydas Vidžiūnas be svarbios pateisinamos priežasties nedalyvavo 1 (iš 1) Seimo Jaunimo ir sporto komisijos posėdyje.
2. 2015 m. birželio mėnesį Seimo narys Bronius Bradauskas be svarbios pateisinamos priežasties nedalyvavo 2 (iš 2) Seimo Antikorupcijos komisijos posėdžiuose.
3. 2015 m. birželio mėnesį Seimo narys Artūras Paulauskas be svarbios pateisinamos priežasties nedalyvavo 2 (iš 2) Seimo Antikorupcijos komisijos posėdžiuose.
4. 2015 m. birželio mėnesį Seimo narys Valdas Vasiliauskas be svarbios pateisinamos priežasties nedalyvavo 2 (iš 2) Seimo Antikorupcijos komisijos posėdžiuose.

